== Møllens historie ==
På samme lokalitet som den hollandske vindmøller har der ligget en eller flere [[stubmølle]]r. Der findes optegnelser om møllere helt tilbage til 13. december [[1763]], hvor Anders Olsen afhændede den daværende mølle til Peter Beyerholm.<ref name=hjem/> Herefter skiftede møllen ejer flere gange, inden Anders Clausen i forbindelse med sin erhvervelse af møllen fik den takseret i [[1812]]. I [[1817]] brændte de fleste bygninger, men ikke møllen, og det fremgår af arkiverne, at ”en person” har været fængslet i et halvt år, mistænkt for [[brandstiftelse]].<ref name=Lebech2> Lebech- Sørensen, s. 276</ref> Den nedslidte og praktisk taget værdiløse stubmølle nedbrændte 9. september [[1823]], og på baggrund af den tidligere brand og en overforsikring af møllen, opstod der mistanke om [[forsikringssvindel]].  <ref name=hjem/>. Da mølleren havde været på besøg hos sin bror i Ravnsholt, da branden udbrød, og møllens perse eller et af [[kamhjul|drevene]] angiveligt var defekte, blev forsikringssummen udbetalt. Den nuværende hollandske vindmølle opførtes for forsikringssummen.<ref name=hjem/>  Den 11. januar [[1825]] solgte Anders Clausen den endnu ikke færdigbyggede mølle, hvilket førte til fornyede rygter om svindel.<ref name=Lebech5> Lebech- Sørensen, s. 278</ref>
Bygninger,_konstruktioner_og_anlæg